**ПРОЕКТ**

**НАРЕДБА ЗА ИЗМЕНЕНИЕ НА**

**НАРЕДБА № 18**

**За изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно – транспортни произшествия, производствени аварии, пожари, природни бедствия и други от бюджета на Община Иваново, Област Русе**

**ВНОСИТЕЛ: ГЕОРГИ МИЛАНОВ – КМЕТ НА ОБЩИНА ИВАНОВО**

На основание чл. 26, ал. 3 от Закона за нормативните актове, проектите на нормативни актове се публикуват за обществени консултации. С оглед изложеното, определям 30-дневен срок от публикуване на настоящия Проект за изменение на Наредба № 18 за изплащане на еднократна помощ при раждане на дете, еднократна помощ за дете, което постъпва в първи клас на Общински съвет – Иваново, в който заинтересованите лица да подават своите предложения и становища на e-mail адрес: *obshtina@ivanovo.bg*

***МОТИВИ:***

I. От началото на 2021 г. сме свидетели на прогресиращо нарастване на цените в основните икономически сектори.

Прогресираща инфлация през 2021 г. е световно явление, обусловено от резкия дисбаланс между търсене и предлагане на основни суровини и стоки в периода на възстановяване на световната икономика от последствията на глобалната пандемия от COVID-19.

В началото на 2022 г. инфлационните процеси се катализират и вследствие на нарушените канали за доставки във връзка с военния конфликт между Руската федерация и Украйна.

Гореописаните процеси доведоха и до рязък скок в цените на редица основни продукти, който може да бъде илюстриран чрез публичната информация, предоставяна от НСИ.

През септември 2022 г. месечната инфлация, измерена с индекса на потребителските цени (ИПЦ), е 1.2% спрямо предходния месец, а годишната инфлация за септември 2022 г. спрямо септември 2021 г. е 18.7%.

Гореописаните обстоятелства налагат създаването на правен механизъм, който да обезпечи нормалният живот на гражданите.

 Основните цели, които се поставят с предложеното изменение е финансовото стимулиране на родителите, и подпомагане на отглеждането на децата на територията на Община Иваново, предвид инфлацията в държавата.

 Предвид ниската раждаемост в страната, включително в Община Иваново, действителността у нас ни принуждава да търсим социални методи, чрез които да стимулираме семействата да имат повече деца.

 Настоящото изменение на Наредба № 18 цели също да привлече повече семейства с деца на територията, повече ученици за училищата.

**Предвид гореизложеното считам, че Наредба № 18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно – транспортни произшествия, производствени аварии, пожари, природни бедствия и други от бюджета на Община Иваново, Област Русе.**

 II. За прилагането на новата наредба ще бъдат отпуснати финансовите средства от бюджета на Община Иваново.

 III. Очакваните резултати от прилагането на актуализирания вариант на наредбата са свързани със съобразяване на подзаконовия нормативен акт от местно ниво със създалата се в световен мащаб инфлационна криза.

IV. Проектът на Наредбата е изготвен в съответствие с актовете от по-висока степен в Република България и с тези на Европейския съюз.

ПРОЕКТ на Наредба за изменение на Наредба № 18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно – транспортни произшествия, производствени аварии, пожари, природни бедствия и други от бюджета на Община Иваново, Област Русе.

§ 1. В раздел II „Условия за отпускане на средствата за подпомагане“, чл. 6, т. 1 се изменя, както следва:

„1. при раждане/осиновяване на дете – 300 (триста) лева.“

§ 2. В раздел II „Условия за отпускане на средствата за подпомагане“, чл. 6, т. 2 се изменя, както следва:

„при постъпване на дете в първи клас – еднократно за първия учебен ден – 300 (триста) лева.“

„Настоящата Наредба за изменение на Наредба № 18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно – транспортни произшествия, производствени аварии, пожари, природни бедствия и други от бюджета на Община Иваново, Област Русе на Общински съвет – Иваново влиза в сила от ……….2022 г.“

***ВНОСИТЕЛ: /п/***

***ГЕОРГИ МИЛАНОВ***

***Кмет на Община Иваново***

***Област Русе***